CELEX: 32020R1564
Language: bg
Date: 2020-08-06 00:00:00
Title: Делегиран регламент (ЕС) 2020/1564 на Комисията от 6 август 2020 година за изменение на Регламент (ЕС) 2018/985 по отношение на неговите преходни разпоредби с цел да се преодолее въздействието от кризата с COVID-19

28.10.2020   
               
               
                  BG
               
               
                  Официален вестник на Европейския съюз
               
               
                  L 358/1
               
            
         ДЕЛЕГИРАН РЕГЛАМЕНТ (ЕС) 2020/1564 НА КОМИСИЯТА
         от 6 август 2020 година
         за изменение на Регламент (ЕС) 2018/985 по отношение на неговите преходни разпоредби с цел да се преодолее въздействието от кризата с COVID-19
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 167/2013 на Европейския парламент и на Съвета от 5 февруари 2013 г. относно одобряването и надзора на пазара на земеделски и горски превозни средства (1), и по-специално член 19, параграф 6 от него,
         като има предвид, че:
         
                     (1)
                  
                  
                     Съгласно член 19, параграф 3 от Регламент (ЕС) № 167/2013, двигателите, които се монтират в земеделски и горски превозни средства, са в съответствие с разпоредбите относно граничните стойности на емисиите на замърсители от етап V, както и с преходните разпоредби, определени в Регламент (ЕС) 2016/1628 (2).
                  
               
                     (2)
                  
                  
                     В резултат на нарушенията, предизвикани от епидемията от COVID -19, с Регламент (ЕС) 2020/1040 на Европейския парламент и на Съвета (3) преходният период, предвиден в Регламент (ЕС) 2016/1628, бе удължен с 12 месеца за някои подкатегории двигатели.
                  
               
                     (3)
                  
                  
                     Поради това Делегиран регламент (ЕС) 2018/985 на Комисията (4), в който се определят изискванията във връзка с граничните стойности на емисиите и ЕС одобряването на типа на земеделски и горски превозни средства, както и на техните двигатели следва да бъде съответно изменен.
                  
               
                     (4)
                  
                  
                     Като се има предвид освен това, че удължаването на срока на действие на преходните разпоредби няма да има въздействие върху околната среда, тъй като съответните преходни двигатели вече са произведени, в допълнение към факта, че е трудно да се предвиди точната продължителност на закъсненията, предизвикани от пандемията от COVID-19, удължаването на срока на действие на съответните периоди следва да бъде 12 месеца, както е предвидено в Регламент (ЕС) 2020/1040.
                  
               
                     (5)
                  
                  
                     С оглед на факта, че преходният период, посочен в член 13, параграф 5 от Делегиран регламент (ЕС) 2018/985 за някои двигатели, изтича на 31 декември 2020 г. и че производителите можеха до 30 юни 2020 г. да произвеждат земеделски и горски превозни средства, оборудвани с преходни двигатели от тези подкатегории, настоящият регламент следва да влезе в сила по спешност в деня след деня на публикуването му в Официален вестник на Европейския съюз и следва да се прилага от 1 юли 2020 г. Такава разпоредба е оправдана от непредвидимия и внезапен характер на епидемията от COVID‐19, както и от необходимостта да се гарантира правна сигурност и равно третиране на производителите независимо от това, дали те произвеждат земеделски и горски превозни средства преди или след датата на влизане в сила на настоящия регламент.
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 13, параграф 5 от Делегиран регламент (ЕС) 2018/985 се изменя както следва:
            
                        (1)
                     
                     
                        в третата алинея първото изречение се заменя със следното:
                        „За двигателите, спадащи към подкатегориите на категория NRE, за които задължителната дата на прилагане, определена в приложение III към Регламент (ЕС) 2016/1628 по отношение на пускането на пазара, е 1 януари 2020 г., държавите членки разрешават удължаването на 24-месечния период и на 18-месечния период, посочени в първата и втората алинея, с допълнителни 12 месеца за производителите на превозни средства с общо годишно производство под 100 бройки земеделски и горски превозни средства, оборудвани с двигател.“;
                     
                  
                        (2)
                     
                     
                        добавя се следната четвърта алинея:
                        „За двигатели от всички подкатегории, за които задължителната дата на прилагане, определена в приложение III към Регламент (ЕС) 2016/1628 по отношение на пускането на пазара, е 1 януари 2019 г., 24-месечният период и 18-месечният период, посочени в първата и втората алинея, се удължават с 12 месеца.“
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 юли 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 60, 2.3.2013 г., стр. 1.
         
            (2)  Регламент (ЕС) 2016/1628 на Европейския парламент и на Съвета от 14 септември 2016 г. относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извънпътна подвижна техника, за изменение на регламенти (ЕС) № 1024/2012 и (ЕС) № 167/2013 и за изменение и отмяна на Директива 97/68/ЕО (ОВ L 252, 16.9.2016 г., стр. 53).
         
            (3)  Регламент (ЕС) 2020/1040 на Европейския парламент и на Съвета от 15 юли 2020 г. за изменение на Регламент (ЕС) 2016/1628 във връзка с неговите преходни разпоредби с цел справяне с въздействието на кризата с COVID-19 (ОВ L 231, 17.7.2020 г., стр. 1).
         
            (4)  Делегиран регламент (ЕС) 2018/985 на Комисията от 12 февруари 2018 г. за допълнение на Регламент (ЕС) № 167/2013 на Европейския парламент и на Съвета във връзка с изискванията по отношение на екологичните характеристики и характеристиките на задвижването на земеделските и горските превозни средства и техните двигатели и за отмяна на Делегиран регламент (ЕС) 2015/96 на Комисията (ОВ L 182, 18.7.2018 г., стр. 1).